Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: * A devizáról szóló 1995. évi XCV. törvény 89. § (4) bekezdése
Paragraph Index: 1423

b) a jelen Jegyzőkönyvhöz való csatlakozás a 16. Cikk alapján. A Szerződő Felek minden erőfeszítést megtesznek, hogy konszenzus által megállapodásra jussanak egyéb olyan kérdésekben, amelyekhez a jelen Jegyzőkönyv alapján döntésük szükséges. Ha konszenzus által nem lehet megállapodásra jutni, akkor nem költségvetési kérdésekben a döntést a Charta Konferencia azon ülésén jelenlévő és szavazó Szerződő Felek kétharmados többségével hozzák, amely ülésen az adott kérdésben döntenek. A költségvetési kérdéseket érintő döntéseket azon Szerződő Felek minősített többségével fogadják el, amelyeknek a 11(2) Cikk szerint becsült hozzájárulásai együtt az ott megjelölt becsült hozzájárulások egészének legalább háromnegyedét teszik ki.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes